**ՆԱԽԱԳԻԾ 6-39**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

 **----------------------- 2023թ. N ----Ա**

 **«ՀՀ ՍՅՈՒՆԻՔԻ ՄԱՐԶԻ ԿԱՊԱՆ ՔԱՂԱՔԻ ԿՈՄՈՒՆԱԼ ԾԱՌԱՅՈՒԹՆՈՒՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ, ԿԱՆՈՆԱԴՐՈՒԹՅՈՒՆԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ**

**ՈՐՈՇՈՒՄ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, «Պետական ոչ առևտրային կազմակերպությունների մասին» ՀՀ օրենքի 11-րդ հոդվածի 3-րդ մասով, 13-րդ հոդվածի 2-րդ մասի դ) կետով և հաշվի առնելով Կապան համայնքի ղեկավարի առաջարկությունը, **Կապան համայնքի ավագանինորոշում է.**

1. «ՀՀ Սյունիքի մարզի Կապան քաղաքի կոմունալ ծառայություն» համայնքային ոչ առևտրային կազմակերպությունը վերանվանել «Կապան համայնքի կոմունալ ծառայություն» համայնքային ոչ առևտրային կազմակերպության։

2․ Հաստատել «Կապան համայնքի կոմունալ ծառայություն» համայնքային ոչ առևտրային կազմակերպության կանոնադրությունը՝ նոր խմբագրությամբ, համաձայն հավելվածի:

3. Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Քանի որ «ՀՀ Սյունիքի մարզի Կապան քաղաքի կոմունալ ծառայություն» համայնքային ոչ առևտրային կազմակերպության կանոնադրությունը հաստատվել էր 2013թ-ին՝ մինչև Կապան քաղաքի խոշորացումը, իսկ խոշորացումից հետո /2017թ․ նոյեմբերից/ Կապան քաղաքը դարձել է Կապան խոշորացված համայնք՝ իր մեջ ընդգրկելով 38 գյուղական բնակավայր, ուստի նպատակահարմար է այն վերանվանել «Կապան համայնքի կոմունալ ծառայություն» համայնքային ոչ առևտրային կազմակերպության։

Միաժամանակ ներկայացված նախագծով առաջարկում ենք հաստատել «Կապան համայնքի կոմունալ ծառայություն» ՀՈԱԿ-ի կանոնադրությունը՝ նոր խմբագրությամբ՝ այն համապատասխանեցնելով իրականացվելիք գործունեությանը։

Որոշման նախագծի ընդունման առնչությամբ այլ իրավական ակտերում փոփոխություն կատարելու անհրաժեշտություն չկա։

 Որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում կամ նվազեցում չի նախատեսվում։